
                               DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE

   ”În slujba oamenilor”

Nr. 14479/09.11.2018
RAPORT DE SPECIALITATE

privind reactualizarea planului de lucrări de interes local pentru repartizarea orelor de muncă prestate de beneficiarii de ajutor social şi de părinţii care nu contribuie la întreţinerea copilului  aflat în plasament, din Municipiul Timişoara, pentru anul 2018, aprobat prin Hotărârea Consiliului Local al Municipiului Timișoara nr.25 din 30.01.2018
Prin H.C.L.M.T. nr. 218/27.06.2017 s-a înființat Direcția de Asistență Socială a Municipiului Timișoara și s-a aprobat Organigrama și Statul de funcții pentru aceasta.

Prin H.C.L.M.T. nr. 291/22.05.2018 s-a modificat și aprobat Organigrama, Statul de funcții și Regulamentul de organizare și funcționare ale Direcției de Asistență Socială a Municipiului Timișoara, precum și regulamentele de organizare și funcționare ale serviciilor sociale furnizate.  În cadrul Serviciului Beneficii Sociale s-a înființat Compartimentul Plăți/ Indemnizații/ Asistenți personali.

Prin H.C.L.M.T. nr. 350/06.07.2018 s-a modificat și aprobat Regulamentul de organizare și funcționare al Direcției de Asistență Socială a Municipiului Timișoara.

Art. 6 alin. (2) din Legea nr. 416/2001 privind venitul minim garantat, actualizată, prevede: ”Pentru sumele acordate ca ajutor social, conform prevederilor prezentei legi, una sau mai multe persoane majore apte de muncă, raportat la cuantumul ajutorului social din familia beneficiară, au obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.” 


Art. 6 alin. (7) din din Legea nr. 416/2001 privind venitul minim garantat, actualizată, prevede: ”Primarii au obligația să întocmească un plan de acțiuni sau lucrări de interes local pentru repartizarea orelor de muncă prevăzute la alin. (2), să țină evidența efectuării acestor ore și să asigure instructajul privind normele de tehnică a securității muncii pentru toate persoanele care prestează acțiuni sau lucrări de interes local. Planul de acțiuni sau de lucrări de interes local se aprobă anual prin hotărâre a consiliului local. În funcție de solicitările venite din partea instituțiilor partenere în organizarea și evidența orelor de muncă, planul de acțiuni sau de lucrări de interes local poate fi reactualizat pe parcursul anului și aprobat prin hotărâre a consiliului local.” 


În Anexa la Hotărârea Consiliului Local al Municipiului Timișoara nr. 25/30.01.2018 privind planul de lucrări de interes local pentru repartizarea orelor de muncă prestate de beneficiarii de ajutor social şi de părinţii care nu contribuie la întreţinerea copilului aflat în plasament, din Municipiul Timişoara, pentru anul 2018, sunt stabilte obiectivele, acțiunile și măsurile întreprinse, precum și responsabilii pentru aceste acțiuni și lucrări de interes local. Repartizarea beneficiarilor de ajutor social – persoane apte de muncă, în vederea prestării orelor de muncă stabilite, până la 31 decembrie 2018, se va face de către Administratorul Public – Biroul Salubrizare.
Raportat la cele invocate,

PROPUNEM:

Reactualizarea planului de lucrări de interes local pentru repartizarea orelor de muncă prestate de beneficiarii de ajutor social şi de părinţii care nu contribuie la întreţinerea copilului  aflat în plasament, din Municipiul Timişoara, pentru anul 2018, aprobat prin Hotărârea Consiliului Local al Municipiului Timișoara nr.25 din 30.01.2018.
Director General Adjunct,





Șef Serviciu Beneficii Sociale,

Jr. Rodica Surducan






    Gabriela-Cristina Curuț

Sediu administrativ: Str. Ioan Plavoșin, Nr. 21, Tel: 0356/416050 Fax: 0356/416049 

Sediu social: Bulevardul Regele Carol I, nr.10 Tel/fax. 0256/220583
e-mail: dastimisoara@gmail.com

